Aighneacht

Ba mhaith liom na poinntí seo a leanas a dhéanamh faoin Dréachtphlean Forbartha 2022-28 do Chontae na Gaillimhe:

1. Cé go bhfuil **73%** de dhaonra Chontae na Gaillimhe ina gcónaí i gceantair tuaithe, taobh amuigh de na bailte agus sráidbhailte aitheanta níl soláthar ach le haghaidh **12%** de na tithe nua atá beartaithe le tógáil sa gContae faoin bplean idir 2022 go 2028. Is léiriú é sin ar an gclaonadhatá ag an rannóg pleanála in aghaidh na bpobal tuaithe faoina chúram.

*Moladh: An lion tithe (Housing Units) le tógáil i* ***Rural Settlements and Rural Areas*** *sa Core Strategy Table (Table 2.9) a mhéadú go 33% don Chontae ar fad.*

2. Tá go leor áiseanna pobail idir scoileanna, hallaí, áiseanna spóirt, séipéil, monarchain, naíonraí, siopaí etc sna **Gaeltacht Settlements** seo a leanas: Na Forbacha; Cnoc/Na hAille; An Tulaigh/Baile na hAbhann; Ros a' Mhíl; Ros Muc; Cill Chiaráin; Cárna; Corr na Móna; An Fhairche; Leitir Móir agus Leitir Mealláin ar an gcúis go bhfuil seirbhísí oideachais, siopaí agus séipéil le fáil iontu chomh maith le fostaíocht i gcliantchomhlachtaí de chuid Udarás na Gaeltachta.

*Moladh: Settlement Category nua a chur leis an Settlement Hierarchy (Tábla 2.9) ar a dtabharfar* ***Small Growth Gaeltacht Settlements****ina mbeidh na settlements seo a leanas aitheanta go sonrach: Na Forbacha; Cnoc/Na hAille; An Tulaigh/Baile na hAbhann; Ros a' Mhíl; Ros Muc; Cill Chiaráin; Cárna; Corr na Móna; An Fhairche; Leitir Móir agus Leitir Mealláin ar an Bonn go bhfuil seirbhísí oideachais, siopaí agus séipéil le fáil iontu chomh maith le fostaíocht i gcliantchomhlachtaí de chuid Udarás na Gaeltachta.*

3. Níl chiall leis an leagan amach atá ar Chois Fharraige ó thaobh Landscape Sensitivy (Map 8.2). Ní luíonn sé le réasún ach amháin mar bhealach le cead pleanála a dhiúltú ar dhaoine.

*Moladh: Go ndéanfaí Léarscáil 8.2 'Landscape Sensitive' a leasú le go mbeadh an stráca ar an dá thaobh den R336 idir Na Forbacha agus Crosbhóthair Baile na hAbhann ag leibhéal 2 seachas ag leibhéal 3.*

4. Níl aitheantas mar is cuí tugtha sa Dréachtphlean go bhfuil sé mar pholasaí náisiúnta le fada an lá ag an rialtas go gcuirfí fostaíocht ar fáil i gceantair tuaithe sa Ghaeltacht taobh amuigh den talamhaíocht, iascaireacht agus foraoiseacht. Tá suas le 2,000 duine ag obair i gConamara Theas i gcliantchomhlachtaí de chuid Údarás na Gaeltachta. Níl aon soláthar déanta sa Dréachtphlean don riachtanas tithíochta atá is a bheas ag na daoine seo.

*Moladh: (i) Go naithneofaí sa caibideal faoin mGaeltacht go bhfuil riachtanas ann tithíocht a sholáthar do na daoine sa nGaeltacht a bhfuil fostaíocht acu sa Ghaeltacht le go mbeidh deis ag na daoine sin maireachtáil sa Ghaeltacht. Chuige sin aithneofar riachtanas tithíochta daoine atá ag obair sa Ghaeltacht, atá ag iarraidh maireachtáil sa gceantar Gaeltachta ina bhfuil siad ag obair.*

*(ii) Go gcuirfí an abairt seo isteach i Mír 2.3.10: Because of high employment levels outside agriculture, fishing and forestry in many Gaeltacht areas because of targeted state support of employment creation by Údarás na Gaeltachta, it is recognised that some Gaeltacht rural areas have particular housing needs above and beyond other rural areas in the county which will be addressed in the housing strategy.*

*(iii) Go leasófaí GA 6 (Policy Objectives An Ghaeltacht) le go léifidh sé mar seo a leanas:*

*All proposals for rural housing in the Gaeltacht countryside shall be mindful of the high levels of employment in some Gaeltacht areas outside agriculture, fishing and forestry and the need to facilitate Gaeltacht Irish speakers in staying in Gaeltacht areas, in accordance with national policies.*

5. Níl don chaighdeán Gaeilge leagaithe síos sa Dréachtphlean don choinníoll teanga a bheadh le cur i bhfeidhm sa nGaeltacht.

*Moladh: Go mbeadh caighdeán labhartha Gaeilge ag an Leibhéal B2 (TEG), ag teaghlach leis an gClásal Feidhme Teanga a shásamh.*

6. Níl don cheist ar an bhfoirm iarratais atá ag Rannóg Pleanála Chomhairle Chontae na Gaillimhe faoi chúlra teanga an iarratasóra, atá ag lorg cead pleanála sa Ghaeltacht.

*Moladh: Go gcuirfí GA 5 le Policy Objectives An Ghaeltachta le go mbeidh sé leagtha síos go leasófaí an fhoirm iarratais do dhaoine ag iarraidh cead pleanála le teach a thógáil i gceantar Conamara Theas/Árann, le go lorfófar eolas faoin cúlra teanga an iarratasóra agus an teaghlach agus go lorgófaí fianaise le tacú leis na freagraí agus an t-eolas a chur san áireamh agus cinneadh á dhéanamh ar cheart cead pleanála a thabhairt. I gcás go gceaptar go bhféadfadh an duine nó teaghlach brú a chur ar sheasamh na teanga sa phobal Gaeltachta, go bhféadfaí cead pleanála a dhiúltú ar an mbonn sin.*

7. Níl chiall le coinníollacha Gaeilge a leagan ar sciar de na tithe a thógtar in áiteacha sa nGaeltacht nach bhfuil bunscoilíocht ar fáil trí Ghaeilge; Magie Chuilinn, Baile an Chláir mar shampla. B'fhearr ó thaobh pleanáil teanga go mbeadh daoine le Gaeilge á mhealladh le cur futhu in áiteacha ina bhfuil oideachas trí Ghaeilge ar fáil ag a gcuid gaser.

*Moladh: Leasú a dhéanamh ar GA 4 len a rá nach mbeidh aon Clásal Feidhme Teanga á chur mar choinníoll ar chead pleanála do thithe a thógtar sna toghcheantair i Limistéar Gaeltachta F (Mír 13.5.6) ná sna bailte seo a leanas: Maigh Chuilinn, Bearna agus Baile Chláir, mura bhfuil Aitheantas Gaeltachta ag na bunscoileanna áitiúla sna ceantair sin.*

Le meas,

--

Donncha Ó hÉallaithe,